《次韵林君则惠诗》
宋代·陈藻

湖水当门四面山，旁罗书史坐中间。
他人共我何曾有，造物於君本不悭。
况是早教缘累少，便知晚与岁时閒。
余粮摸得鲜鱼煮，大胜箪瓢陋巷颜。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。